Tervehdys Jeesuksen nimessä.
Olen pastori Stephen George ja tässä on vaimoni Margaret.
Me rakastamme Jeesusta palavasti.
Hän on elämämme rakkaus ja Hän on kaikki, mitä varten elämme.
Rakastamme ja palvelemme Häntä maailman kansojen keskuudessa.
Meillä on tänään aiheena esirukouksen voima.
Pysy siis kuulolla, kiinnitä turvavyö, ja tiedän, että Jumala siunaa sinua.
Rukoillaan.
Taivaallinen Isä, tulemme eteesi ja kiitämme Sinua tästä hetkestä.
Kiitämme Sinua siitä, kuka olet. Olet sama eilen, tänään ja ikuisesti.
Sinun rakkautesi ei ole hävinnyt eikä voimasi muuttunut.
Kiitämme Sinua, Herra, että tuot perheitä ja lapset yhteen.
Kiitämme Sinua, Herra Suomesta ja Helsingin kaupungista.
Rukoilemme Jeesuksen nimessä.
Kiitos, että olet kutsunut meidät valtakuntaasi -
juuri tällaista aikaa varten, että voimme mennä polvillemme ja rukoilla.
Voimme mennä sotahuoneisiimme, joissa käydään taisteluja -
ja saavutetaan voittoja, -
ja jossa ihmisten elämä muuttuu voimallasi, armollasi ja laupeudellasi.
Isä, me kiitämme Sinua. Kiitos, että rukous on seurakunnan selkäranka.
Kiitos, että kutsut meitä rukoukseen ja esirukoukseen.
Kiitos, että niin kuin Hanna rukoili ja Sinä kuulit hänen rukouksensa, -
Isä, kuule rukouksemme, sillä olet rukouksiin vastaava Jumala.
Kiitämme, rakastamme ja kunnioitamme Sinua.
Korotamme Sinua. Sinulle kaikki kirkkaus, kunnia ja ylistys.
Jeesuksen verrattoman nimessä rukoilemme, aamen ja aamen.
Aamen. Eikö olekin ihmeellistä?
Edessämme on raamatunkohta. Haluaisitko lukea sen?
Roomalaiskirjeen luku 8, jae 26.
Room. 8:26. "Samoin myös Henki auttaa meidän heikkouttamme.
Sillä me emme tiedä, -
mitä meidän pitää rukoileman, niinkuin rukoilla tulisi, -
mutta Henki itse rukoilee meidän puolestamme -
sanomattomilla huokauksilla."
Mieleeni tulevat Jeesuksen sanat -
Matteuksen luvusta 5 eteenpäin, autuaaksi julistukset -
ja muut Jeesuksen sanat.
Jossain vaiheessa Hän pysähtyi ja sanoi: -
"Älkää rukoilko kuten fariseukset, -
koska he rukoilevat mielellään pitkiä rukouksia -
ja he rakastavat sitä, että ihmiset kuulevat heitä."
Uskonnollisten ihmisten rukouksessa ei pohjimmiltaan ole tärkeää se, -
että Jumala kuulee, vaan se, että muut kuulevat.
Muistan erään tapauksen Intiassa.
Kaikki pastorit rukoilivat, ja piispakin rukoili heidän kanssaan.
Jotkut todella huusivat Jumalan puoleen, -
mutta piispa tunsi itsensä väsyneeksi, joten hän lähti nukkumaan.
Kaikki jatkoivat rukoilemista.
Yksi pastoreista huomasi, että piispa oli poissa, ja sanoi toisille: -
"Hei, hän on lähtenyt, mutta te rukoilette edelleen."
Sitten rukouskokous päättyi.
Rukoilemmeko ihmisiä vai Jumalaa?
Opetuslapset pyysivät Jeesusta: "Opeta meitä rukoilemaan."
Heidän pyynnöstään Jeesus opetti heille "Isä meidän" -rukouksen.
Mutta se oli ainoastaan yksi rukous, -
joka tutustutti heidät rukouksen taiteeseen.
Rukous on taidetta, ja rukous on elämäntapa.
Rukous ei ole sellaista, että rukoilet ja sitten lopetat.
Rukous on jotain, joka jatkuu läpi elämän.
Tässä yhtenä päivänä kerroin siitä, kun Salomo rakensi temppelin -
ja hän rukoili.
Kun hän rukoili, sanoin, että nämä ovat Daavidin sanoja -
poikansa Salomon suun kautta.
Se oli 46 vuoden matka, jonka aikana temppeli tehtiin.
Tuo rukous oli 46 vuoden matka, jonka aikana temppeli rakennettiin.
Rukous on hyvin syvää.
Rukous on keskustelua ihmisen ja hänen Luojansa välillä.
Rukous koskettaa Jumalan sydäntä.
Rukous saa Jumalan käden liikkumaan puolestamme.
Rukous kääntää ja myllertää maailman suuria valtameriä.
Rukous muuttaa ihmisten elämän ja muuttaa yhteisöjä.
Rukous tuo herätyksen.
Jumala kutsuu meitä esirukoukseen.
Me luimme vaimoni johdolla: -
"Samoin myös Henki auttaa meidän heikkouttamme."
Meillä on heikkouksia. Emme tiedä, miten rukoilla.
"Sillä me emme tiedä, -
mitä meidän pitää rukoileman".
"Sillä me emme tiedä, mitä meidän pitää rukoileman, -
niinkuin rukoilla tulisi, -
mutta Henki itse..." Pidän sanasta "itse".
"...rukoilee meidän puolestamme -
sanomattomilla huokauksilla."
"Sanomattomilla huokauksilla."
"Henki itse". Kuka siis rukoilee? Pyhä Henki.
Hän rukoilee meissä, meidän kauttamme, Jumalaa.
Pohjimmiltaan Pyhä Henki, joka on tullut seurakunnan ja uskovien ylle, -
yhdistää meidät takaisin Jumalaan -
ja saa meidät rukoilemaan.
Hän saa meidät rukoilemaan Jumalan mielen mukaisesti, -
sillä emme tiedä, kuinka tai mitä meidän tulee rukoilla.
Rukous koskettaa Jumalan sydäntä.
Raamattu sanoo, että rukouksemme ovat täynnä heikkouksia.
Ja kun enkelit taivaassa esittävät rukouksemme Jumalalle, -
Raamattu sanoo, että he tekevät siitä suitsukkeita.
Mitä se tarkoittaa? Rukouksemme ovat hyvin raakoja.
Rukouksistamme ei ole tehty suitsukkeita.
Se tarkoittaa, että rukouksemme eivät sovi taivaan muotoon.
Ne eivät pääse lähellekään taivaan kirkkauden vaatimusta.
Inhimilliset rukouksemme ovat täynnä heikkouksiamme ja puutteitamme.
Ihmisrukouksemme eivät voi koskettaa Jumalan valtaistuinta, -
mutta Pyhä Henki tietää heikkoutemme -
ja Hän auttaa. Hän on auttaja.
Hän auttaa heikkouksissamme, kun emme tiedä, miten ja mitä rukoilla.
Näin tapahtuu silloin, kun ihmiset saavat Pyhän Hengen kasteen -
tai puhuvat kieliä.
He eivät tiedä, kuinka rukoilla. En tiedä, miten puhua kielillä, -
mutta heikkoudessamme Henki antaa meille puheen.
Mitä se tarkoittaa? Se tarkoittaa kykyä lausua, -
kykyä puhua, kykyä pukea sanoiksi.
Pyhä Henki auttaa meitä rukoilemaan.
Hän laittaa sen oikeaan muotoon.
Enkelit lisäävät suitsukkeita rukouksiimme.
Ja kun se saavuttaa Jumalan valtaistuimen, -
se on oikeassa muodossa.
Se hyväksytään oikein Jumalan valtaistuimelle.
Ja lisäksi se on täynnä suitsukkeita.
Se on hajustettu. Halleluja. Eikö olekin ihmeellistä?
Emme tiedä, kuinka rukoilla, mutta Henki... Ja miten Hän auttaa?
Hän auttaa meitä huokauksin.
Sanomattomin huokauksin ja nyyhkytyksin.
Vuosia sitten, kun kohtasin Jeesuksen ensimmäisen kerran, -
isäni saarnasi Raamatusta, Joelista: -
Älä revi vaatteitasi, vaan revi sydämesi.
Revi sydämesi ja käänny Herran puoleen.
Tule Jumalan luo sydän särkyneenä.
12-vuotiaana en täysin ymmärtänyt, mitä se tarkoitti, -
mutta yhtäkkiä Pyhä Henki tuli ylleni ja aloin nyyhkyttää.
Itkin kolme päivää. Itkin unissani.
Äiti kysyi: "Mikä hätänä, poika? Unissasikin teet näin: -
Itket, huokailet ja nyyhkytät. Mitä tapahtui?"
Sanoin: "En tiedä, mutta tiedän, että Jumalan rakkaus on täyttänyt minut.
En tiedä, mitä tekisin ilman Jumalaa."
Jumala alkoi muuttaa minua. Kävin kasteella kolmen päivän päästä.
Se oli loistavaa. En silloin puhunut kielillä.
Aloin puhua kielillä vuosia myöhemmin.
Mutta tiedätkö mitä? Sydämessäni syttyi kaipaus -
etsiä Jumalan kasvoja, ei vain siunauksia.
En aikonut etsiä Jumalan siunauksia tai kättä, -
mitä Jumala voisi antaa. En odottanut Jumalalta almuja.
Yritin päästä katselemaan Hänen kasvojaan -
ja näkemään Hänen kirkkautensa.
Halusin rakastaa Häntä kuin koskaan ennen elämässäni.
Aloin muuttua. Siitä on nyt vuosia. Olen 62-vuotias.
Se rakkaus ja polte eivät koskaan jätä minua.
Matkustan maailmalla. Näen ihmisiä eri kansoista, kansallisuuksista -
ja etnisistä taustoista, mutta aina kun näen ihmisiä, -
sydämeni alkaa sulaa ja huutaa, Pyhä Henki alkaa esirukoilla ja anoa -
heidän puolestaan kauttani.
Sen Jumala tekee sinussa.
Jumala muuttaa sinut kirkkaudesta kirkkauteen.
Halleluja. Mitä esirukous tekee?
Esirukous ohjaa, tuo Pyhän Hengen liikkeen.
Se liikuttaa Jumalan kättä, -
koska nyt rukoilet, mutta et itse, vaan Pyhän Hengen avulla.
Hän vahvistaa ja sinua heikkoudessasi.
Hän auttaa sinua rukoilemaan, -
ja rukouksesi kohoavat kuin suitsukkeet, -
sillä enkelit hajustavat rukouksesi ja laittavat ne oikeaan muotoon, -
kun rukouksesi saavuttavat Jumalan valtaistuimen -
huokauksillasi, etkä tiedä, miksi itket niin.
Et tiedä, miksi nyyhkytät. Hanna rukoili niin.
Vaimoni rakastaa aina puhua Hannasta ja hänen rukouksestaan.
Hanna meni Jumalan eteen. Hänen huulensa liikkuivat.
Minulla on houkutus ajatella, että hän puhui kielillä.
Emme tiedä, mutta hänen huulensa liikkuivat.
Hän huokaili ja itki Jumalan edessä.
Sanat eivät tulleet ulos.
Jopa pappi Eeli ymmärsi väärin -
tämän Jumalan naisen.
Eeli kysyi: "Miksi olet humalassa tähän aikaan? Ihmiset juovat öisin."
Hanna vastasi: "Ei, -
herrani, en ole humalassa.
Olen nainen, jolla on särkynyt sydän, katkera sydän.
Ja katkeruudestani olen huutanut Jumalan puoleen."
Jotain tapahtuu, kun alat huutaa Jumalan puoleen.
Katkeruutesi muuttuu taivaalliseksi makeudeksi.
Halleluja. Hän muuttaa sinua, ei ulkopuolelta, -
vaan sisältä ulospäin.
Olen nähnyt Jumalan voiman muuttavan karskeimpiakin ihmisiä.
Olen nähnyt jengiläisten kääntyvän Herran puoleen.
Olimme New Yorkissa. Siellä oli kokonainen jengi.
He olivat kaikki kristittyjen lapsia itse asiassa Intiasta.
Tämä jengi, joka toimi New Yorkissa, -
Connecticutissa ja kaikilla niillä hallintoalueilla, -
oli rikkaiden poikia ja tyttäriä.
He käyttivät ja myyvät huumeita ja tekivät kaikenlaista iljettävää.
Me järjestimme kokouksia.
Herra sanoi: "Osoita vain niitä nuoria, jotka seisoivat kirkon takaosassa.
Anna minun tehdä se työ, jonka vain minä voin tehdä, -
ja se ihme, jonka vain minä voin tuoda heidän elämäänsä.
Sinun tehtäväsi on, kuten pyysin Moosesta: -
'Ojenna kätesi kohti merta.' Ojenna kätesi nuoria kohti."
Tiesin, että he olivat kaikki jengiläisiä. He pilkkasivat kokousta.
Ojensin käteni ja aloin rukoilla, ja yhtäkkiä Jumalan voima iski heihin.
He alkoivat pudota ja kaatua Jumalan voiman alla.
Jengin johtajan nimi oli Iso-Ben.
Hän oli iso kaveri. Hän oli lattialla.
Hän tärisi. Hän itki.
Häneen tuli Jumalan pelko. Hän itki Jumalan edessä.
Yksi kerrallaan jengin jäsenet yrittivät herättää häntä.
He sanoivat hänelle: "Lähdetään täältä.
Mitä oikein aiot? Nolaat itsesi kirkossa.
Tulimme pilkkaamaan tätä kirkkoa, mutta nyt sinä nolaat itsesi."
Mutta kun he koskettivat häntä, hekin joutuivat Jumalan vallan alle -
ja alkoivat itkeä. Kello kahdelta yöllä koko jengi oli Jumalan voiman alla -
lattialla, kasvoillaan, selällään, itkien Jumalan edessä.
Aamuun mennessä Jumala oli muuttanut koko jengin.
Tiedätkö, mitä? He kaikki palasivat collegeen.
He kaikki palasivat yliopistoon -
ja perustivat ylistysryhmän, joka palveli Herraa.
Kysyn sinulta, voiko Jumala tehdä sen uudelleen.
"Ei väellä eikä voimalla", sanoo Raamattu, -
"vaan minun Hengelläni."
Voiko Jumala tehdä sen uudelleen? Voiko Hän, Suomessa?
Kyllä Hän voi.
Ja kyllä, Hän tulee tekemään niin omaksi kunniakseen.
Jumala vuodattaa yllesi esirukouksen hengen.
Et tule olemaan yksin. Tulet olemaan Jumalan edessä, -
koska kauttasi ja suusi kautta Pyhä Henki tulee rukoilemaan -
Jumalan mielen mukaisesti.
Raamattu sanoo, että Hän, joka tuntee Jumalan mielen, -
rukoilee ja itkee kauttasi.
Jumala tarvitsee itkijöitä kansoissa.
Kuulin, että sodan aikana Suomessa, en tiedä, kuinka pitkälle se on totta, -
mutta jos ei ollut ketään itkemässä, kutsuttiin ammatti-itkijöitä.
Ammattimaiset itkijät tulivat itkemään kaatuneen sotilaan puolesta, -
jos ei ollut ketään muuta. Intiassa tehtiin samoin, -
jos joku kuoli, eikä ollut ketään suremassa häntä.
Ennen uskottiin, että sureminen hoitaa yhteisöä.
Paikalle tuotiin ammatti-itkijät.
Katsotaanpa, mitä Jumala sanoo.
Jeremian luku 9.
Vaimo saa lukea sen.
Jae 17, luku 9.
Jae 17. Sana on todella voimallinen. Ehkä se hoitaa sydäntäsi tänään.
Jae 17. Kuunnelkaapa.
Luku 9.
"Näin sanoo Herra Sebaot: -
Ottakaa vaari, kutsukaa itkijävaimoja tulemaan tänne.
Lähettäkää hakemaan viisaita vaimoja, jotta he tulisivat..."
Jatka vain.
"...kiiruhtaisivat ja virittäisivät meistä valitusvirren, -
niin että silmämme vuotaisivat kyyneleitä -
ja silmäripsemme tiukkuisivat vettä. Sillä valitushuuto kuuluu Siionista: -
Kuinka olemmekaan hävitetyt! Me olemme peräti häpeään joutuneet, -
sillä meidän täytyy jättää maa, sillä kukistuneet ovat meidän asuntomme."
Kutsukaa itkijävaimot. Kutsukaa itkijänaiset.
Naisilla on kyky itkeä Jumalan edessä.
Heillä on kyky rukoilla ja itkeä herkästi.
Miehet paaduttavat sydämensä, mutta naisilla on kyky itkeä Herran edessä.
Jumala voi antaa kyvyn itkeä Jumalan edessä.
Eräs asia koskettaa Jumalan sydäntä, -
ja se on vanhurskaan miehen tai naisen kyyneleet ja rukoukset.
"Kutsukaa heidät", Jeremia sanoo.
"Antakaa heidän itkeä Herran edessä, koska meidät on ryöstetty.
Meidät on tuhottu.
Paholainen on tullut sisään, ja se satuttaa. Ja se vahingoittaa maata."
Jumala sanoo, että jos me rukoilemme ja etsimme hänen kasvojaan, -
Hän tekee hämmästyttäviä asioita.
Maahan on tulossa herätys, -
mutta Jumala kutsuu meitä takaisin.
Monet ovat leikitelleet voitelun alla.
Jumala kutsuu ihmisiä rukoilemaan voitelun alla.
Jumala ei vaadi ammattimaisuutta.
Jumala kutsuu todellisuutta. Tämä sana on todellisuustarkistus monille.
Mitä me rukoilemme? Ketä me rukoilemme?
Tarkastetaan sydämemme.
Rukoilemmeko, jotta ihmiset kuulisivat meitä, kuten fariseukset tekivät?
Vai rukoilemmeko, jotta Jumala kuulee meitä?
Jumala tuokoon meidät takaisin Golgatalle, -
ja herätys tulkoon Suomeen.
Jos Jumala pystyi tekemään sen silloin, Jumala voi tehdä sen taas.
Se on haasteeni meille kaikille.
Jos sinä rukoilet ja minä rukoilen, ja me etsimme Jumalan kasvoja, -
maahan tulee herätys.
Jumala ei viivytä sitä siksi, ettei Hän välittäisi.
Hän viivyttää sitä, koska ei ole ketään, sanoo Vanha testamentti, -
ei ollut ketään, joka tarttuisi Jumalaan ja huutaisi.
Kaikkialla, missä on ollut herätyksiä... Tutki historiaa, niin huomaat, -
että ennen kuin herätys alkoi, oli itkijöitä.
Oli valittajia ja surijoita.
Jotkut antoivat ylpeytensä murtua.
He huusivat Jumalan puoleen: "Jumala, armahda!"
Raamatussa sanotaan: "Lähteköön kuningas kammiostaan.
Ylkä ja morsian lähtekööt kammiostaan.
Tuokaa imeväiset ja lapset. Ihmiset itkekööt Jumalan alttarin edessä.
Ehkä Jumala armahtaa ja säästää maan.
Voiko Jumala tehdä sen uudelleen Suomessa, Helsingissä, kysyn.
Vastaus on, että kyllä, Jumala tekee sen uudelleen.
Tulee suuri herätys tulee, jollaista emme ole koskaan ennen nähneet.
Olen nähnyt herätyksen iskevän moneen maahan, -
koska ihmiset huusivat Jumalaa ja sanoivat: "Jumala armahda meitä, -
koska tarvitsemme Sinua kovasti."
Kun sotapilvet kerääntyvät tämän kansan ympärille, -
Jumala kutsuu meitä rukoilemaan.
Rukoilemaan. Huutakoot kansanedustajat Jumalan puoleen.
Kansojen presidentit huutakoot Jumalan puoleen.
Pääministerit etsikööt Jumalan kasvoja, -
sillä ellei Jumala puutu asioihin maailmassamme, Amerikassa, -
Suomessa, Euroopassa, Intiassa, Afrikassa, Lähi-idässä, -
ellei Jumala puutu asioihin, olemme tuhon omat.
Kun rukoilemme, Jumalan käsi liikkuu puolestasi.
Poikasi ja tyttäresi pelastuvat. Lapsesi paranevat.
Lähteneet palaavat.
Tulee suuria tapaamisia ja kokoontumisia ja iloa.
Voiko Jumala tehdä sen uudelleen? Voi. Rukoillaan.
Taivaallinen Isä, me yhdistämme sydämemme -
ja liitämme kätemme yhteen, etsimme kasvojasi -
ja me pyydämme Sinua, Jumala, tee se vielä kerran.
Olet tehnyt sen Amerikassa, Afrikassa ja Lähi-idässä.
Tee se myös Suomessa. Näytä kirkkautesi vielä kerran.
Sinä tulet tekemään sen.
Kiitän Sinua, Herra. Ja kiitos TV7:stä.
Kiitän Sinua Martti Ojareksesta.
Kiitos hänen perheestään. Kiitos tästä tiimistä.
Heidän sydämensä ovat antautuneet, ja he huutavat puoleesi.
Herra, lähetä herätys. Ilmesty Suomessa. Ilmesty Skandinaviassa.
Ilmesty Pohjoismaissa. Tulkoon kunniasi meidän päällemme.
Kiitämme Sinua. Ja minä liityn heidän rukoukseensa ja sanon: Niin ja aamen.
Pyhä Henki auttakoon meitä. Auta meitä, Herra, -
sitoutumaan täysin rukoukseen, jotta Jumala tekisi mahtavia asioita.
Jeesuksen nimessä me rukoilemme. Aamen.
Jumala siunatkoon sinua.
RKJT. Rukoile, kunnes jotain tapahtuu. Aamen.
Suomennos: TV7